Lav et referat af nedenstående tekst:

Tekst:
I otte år har Arbejdstilsynet ikke haft mulighed for at holde øje med vilkårene ved firmaet Jatob - for de har ikke anet, at firmaet eksisterede. Fejlen er opstået, fordi firmaet, der hugger skibe op i Frederikshavn, ikke har oprettet et P-nummer, som man skal. P-nummeret repræsenterer det sted, hvorfra virksomheden bliver drevet. - De er simpelthen ikke synlige i vores system, hvis de ikke er oprettet med et P-nummer. Det er meget sjældent, det sker, hvis det overhovedet er sket før, siger tilsynschef i Arbejdstilsynet, Rikke Aagaard, til DR Nordjylland. Først i efteråret 2012 fik Jatob et P-nummer efter otte år uden. Ejeren af Jatob, Orla Rasmussen, forklarer til DR Nordjylland, at han ikke vidste, at virksomheden skulle have et P-nummer.

Referat:
Firmaet Jatob, som hugger skibe op på havnen i Frederikshavn, har i otte år ikke været kendt af Arbejdstilsynet. Det skriver DR Nordjylland.